Plim san koulè ap lanmouye lakansyèl pwezi Yogann | HITLIYE
by Diery Marcelin on October 3, 2017
S.A.L-Yo-Paka-Rive-Prèn-Prod.-By-@SousBiT
Depi kèk tan, yon jenn gason yo rele Wilky Petit-Homme alyas Plim san koulè ap founi lajwa nan kè moun ki patizan bèl mo nan Yogann. An nou aprann konnen pi plis kiyes ti jennonm sa a ye.
Li we premye solèy li nan lane 97 nan Lakou Difò (Yogann). Premye gwoup nan lavi pwezi l se Atelye Lakou Pwezi. Apre sa a, li rejwenn gwoup ASID. Tout sa a yo vè lane 2015 yo konsa.
Depi lè a, ti bonòm nan pa sispann chame zorèy ak je nan pi fò espektak kiltirèl nan vil lan. Li fè sa a ak plizyè tit. Men de lo koze se sa a ki pi popilè a. Li met vwa l tou sou plizyè lòt zèv odyo ak Lakou Pwezi.
Atis la a gen yon bon metriz sèn. Li jwe ak mo, fè bèl kalanbou san sa a pat met men anba kou pwezi ak imaj. Powèt / Eslamè a gen yon bon tenb vwa tankou sila a yo mond lan pi konnen nan domèn nan.
Lanmouye n ak Plim san koulè
«Yon powèt se yon envantè. Li kreye pwòp mond pa li ak estil li. Nan satiyèt silans pou li jwenn souri, yon mo tou nèf kase kòd nan mitan tèt li. Nan yon travay san pran souf ak anpil bèl rezilta, Lakou Pwezi ap di w ou pa bezwen twòp mo pou w di : ban m lanmou, vide lanmou sou mwen. Ou ka di «Lanmouye m». Mo sa a jwenn souf nan kout plim Plim san koulè».
Ekstrè tèks Lakou Pwezi pou fè konnen konsèp Lanmouye jenn kreyatè a.
Nan jou k ap vini yo, Wilky Petit-Homme pral ponn yon rekèy pwezi ki gen menm tit lan pou lanmouye fanatik li yo ak tout zanmi pwezi / eslam.
Post Views: 372 Related Comments comments